פסטיבל קול המוסיקה בגליל העליון

השתקפויות

מנהלת אמנותית: ד"ר עפרה יצחקי

28 ביוני – 2 ביולי 2022, כפר בלום

**כ-30 קונצרטים ואירועי מוסיקה; 9 מופעים ללא תשלום; 26 מוסיקאים מעולים; 2 תזמורות ומקהלה**

**פרטים נוספים וכרטיסים:** [**www.kol-hamusica.org.il**](http://www.kol-hamusica.org.il)

פסטיבל קול המוסיקה בגליל העליון **חוזר להתקיים בחודשי הקיץ ויעלה בכפר בלום בין ה-28 ביוני ל-2 ביולי, 2022 בניהולה האמנותי של ד"ר עפרה יצחקי. חזרות פתוחות לקהל הרחב יחלו בתאריך 26.6.2022**

תחת הכותרת "השתקפויות" יועלו בפסטיבל 2022 שלל קונצרטים קלאסיים השואבים מעולמות תוכן שונים ומגוונים.

"בכל קונצרט בפסטיבל כללתי יצירות שחולקות רעיון, תחושה, סגנון או עולם רגשי", מתארת ד"ר יצחקי את תהליך ההרכבה של המארג האמנותי בפסטיבל. "לעתים נדמה כי היצירות שונות מאוד זו מזו אך אם מסתכלים עליהן פנימה, במעין 'מבט רנטגן' רואים – או שומעים – שאף על פי שהן נבדלות זו מזו באסתטיקה המוסיקלית של התקופה שבה הולחנו, למעשה מובע בהן אותו הרעיון, או נשאלת בהן אותה השאלה, או שהן ניזונות מאותו סוג של חיות או של חופש".

הקו המנחה הזה הוביל לבחירת השמות של כל אחד מקונצרטי ה"השתקפויות", בהתאם לרוח המשותפת המובילה את התוכנית האמנותית: "בהירות", "התרגעות", "התפרצות" ועוד - יצירות מתקופות וממקומות שונים המשתקפות זו בזו ושואבות את המבצעים ואת קהל המאזינים למסע מוסיקלי מענג, חוצה ז'אנרים ותרבויות.

**כמדי שנה ישים הפסטיבל דגש על ביצוע של קונצרטים מהרפרטואר הקלאסי הקנוני, בביצוע מיטב המוסיקאים הישראלים, שחלקם פועלים בישראל וחלקם מככבים על בימות העולם הגדול. לצד אלו יצירות מאת מלחינים מהמאה ה-20, יצירות מאת מלחינות ישראליות, וביצועים ליצירות מהרפרטואר הקלאסי שלא זוכות לביצועים רבים על בימותינו.**

**בנוסף, יציע הפסטיבל השתקפויות של תרבויות מוסיקליות שונות על מוסיקה קלאסית בהן:**

* השפעת המוסיקה ההודית על מוסיקה מערבית, בהשתתפות **עפרה אבני** בחליל בנסורי ו**עידו גפני** בטאבלות.
* רסיטל של מוסיקה ערבית השזורה במוסיקה מערבית בביצועו של המלחין ונגן העוד **ויסאם ג'ובראן.**
* קונצרט ובו קטעי כליזמר מסורתיים בקלרנית ובמיתרים, בעיבודיו של נגן הקלרנית **גלעד הראל** ובביצועו, לצד יצירות מאת מלחינים שהכניסו את הרוח היהודית-כליזמרית אל תוך אולם הקונצרטים, בהם אנדרה היידו.

**עוד יעלה הפסטיבל אירועים מוסיקאליים ייחודיים:**

* יצירות מאת המלחינות הישראליות **אמה שיפרין**, **רוגלית ישי** ו**סטלה לרנר**.
* חגיגות 70 למלחין זוכה הפרסים **משה זורמן** ובהן עיבודים מיוחדים לריקודי הורה שונים, קלאסיקות ישראליות מודרניות כמו "ימים לבנים" של שלמה יידוב, ועוד.
* **תזמורת המהפכה** בתוכנית הפופולרית "קונצ'רטו לגשש ולתזמורת", הנותנת מקום של כבוד למוסיקה הישראלית של שלישיית הגשש החיוור.
* אירוע מוסיקלי מיוחד לציון 100 שנה להולדתו של המלחין **יאניס קסנאקיס**, אחד מעמודי התווך של המוסיקה במאה העשרים.

**בנוסף לקונצרטים המרכזיים ולסדרת ה"השתקפויות" נמשיך בפסטיבל זה בכמה מסורות חדשות-ישנות של פסטיבלי קול המוסיקה בגליל העליון:**

**חזרות פתוחות לקהל הרחב –**החל מיומיים לפני פתיחת הפסטיבל וליהנות מחזרות פתוחות; **יצירה בפוקוס** – מפגשי שיחה שיתקיימו בכל יום עם המנהלת האמנותית, ד"ר עפרה יצחקי; **צלילים לעת לילה בפסטורל** –אירועי אפטר-פארטי אחרי קונצרטי הערב, שבהם ניתן ליהנות מיצירות קלילות ומוכרות באווירה בלתי רשמית; **צלילי בוקר** – קונצרטים קצרים ומוסברים בני חצי שעה, המציגים כמה מנגני הפסטיבל באופן אישי; **מפגש שיחה** - עם המלחין פרופ' ראובן סרוסי; **אירועים לילדים** - "תנינים על הראש" של תזמורת מארש דונדורמה, ושני קונצרטים ייחודיים, שנוצרו במיוחד לפסטיבל הזה ולילדי הגליל – "צלילים נוצצים" של נגני כלי הנשיפה ממתכת מהתזמורת הפילהרמונית, ו"מסע הקסם אל המוסיקה ההודית" של עפרה אבני, עידו גפני והרקדנית שירה וויטמן.

השנה חידש הפסטיבל את חוג העמיתים הוותיק שמציע שלל הטבות לעמיתי הפסטיבל. ניתן לרכוש כרטיסים בודדים לקונצרטים וכן מנוי חופשי תלת יומי שמאפשר האזנה חופשית למגוון קונצרטי הפסטיבל. כמו כן יוצעו לקהל הרחב חבילות אירוח בשילוב כרטיסים לקונצרטים.

"לעתים, כשאני מנגנת או שומעת מוסיקה", מסכמת ד"ר עופרה יצחקי, "נדמה לי שהמוסיקה היא מין כוח עצמאי, כמו נהר שזורם ומפלס לו אפיק וכולנו – המאזינים, המלחינים, הנגנים – שוחים בזרם של הנהר הזה. אני מקווה שפסטיבל הקיץ 'השתקפויות' יספק הזדמנות – למוסיקאים ולקהל, כמובן– לחוות את המוסיקה וליהנות ממנה באופן שבו היא סחפה אותי כשבניתי את התוכנית האמנותית".

**פסטיבל קול המוסיקה בכפר בלום – תכנית הפסטיבל**

**ניהול אומנותי: ד"ר עפרה יצחקי | מיסודה של עדית צבי**

|  |  |
| --- | --- |
| אמנים:  פסנתר – עפרה יצחקי, רוגלית ישי  כינור – ניצן ברתנא, נעמן סלוחין, רועי שילוח  ויולה – טלי קרביץ, איתמר רינגל  צ'לו – אמיר אלדן, איריס יורטנר  קונטרבס - אורית צלניקר  חליל – דפנה יצחקי  אבוב – ניר גבריאלי  בסון – גילי שרת  קלרינט – גלעד הראל, איליה שוורץ  קרן יער – חגי שלום  חצוצרה – יובל שפירא  טרומבון – טל בן רעי  כלי הקשה – עודד גייצהלס  נבל – מרינה פרדין  שירה אמנותית – עינת ארונשטיין  מקהלת הגליל העליון  מנצח – רון זרחי | **הופעות ומפגשים מיוחדים**  עפרה אבני – חליל בנסורי  ויסאם ג'ובראן – עוד  עידו גפני – תופי טבלה  שירה וויטמן – ריקוד וטנפורה  ראובן סרוסי – מלחין  תזמורת המהפכה בניצוח רועי אופנהיים  תזמורת מארש דונדורמה |

**החל מיום ראשון 26.6.2022** – חזרות פתוחות לקהל

**שלישי 28.6.2022**

**[1] 13:30** אולם קלור I30 ₪

**סרט תיעודי-מוסיקלי – התזמורת עם הכלים השבורים**

**[2] 16:00** אולם קלור I80 ₪

**השתקפויות I: התרגעות**

**בין מוסיקה הודית למערבית**

ראגות ושירי עם הודיים מסורתיים, ולצדם מוסיקה מערבית בהשפעה הודית מאת קייג', שלסי והאריסון

**[3] 17:30** אולם ירוק | 40 ₪

**לכל המשפחה: מסע הקסם – אל המוסיקה ההודית**

סיפורים מהמיתולוגיה ההודית בריקוד ובמוסיקה

**[4] 20:30** אולם בית העם | 125-140 ₪

**תזמורת המהפכה -  קונצ'רטו לגשש ולתזמורת**

22:30 | מלון פסטורל | כניסה חופשית

**צלילים לסיומו של יום:** טריו 'קגלשטט' לקלרנית, ויולה, ופסנתר מאת מוצרט ומנגינות ישראליות לצ'לו ולפסנתר בעיבוד יהויכין סטוצ'בסקי

**רביעי, 29.6.2022**

**[5] 11:30** אולם קלור I80 ₪

**השתקפויות II: קסם**

**בין מוסיקה ערבית למערבית**

המלחין ווירטואוז העוד ויסאם ג'ובראן ברסיטל המשלב מוסיקה מסורתית ויצירות מקוריות העומדות בין שני העולמות

**[6] 17:00** אולם קלור I80 ₪

**השתקפויות III: בית**

**בין השיר הישראלי לאולם הקונצרטים**

מהורה היאחזות, דרך נעמי שמר וסשה ארגוב, ועד כוורת: שירים מוכרים ואהובים בעיבודים חדשים, לצד יצירות כליות מאת שמעון כהן, מיכאל וולפה ומשה זורמן, המבוססות על שירים ישראליים

**18:00** אולם ירוק | כניסה חופשית

**יצירה בפוקוס**: ד"ר עפרה יצחקי על יצירותיהם של קורטאג וסתר שתבוצענה בקונצרט הערב

**[7] 20:00** אולם בית העם I125-140 ₪ – 90 דק'

**השתקפויות IV: התחלה**

**בין באך לשלוש מאות שנות מוסיקה**

**באך** - 'הו אדם, הכר בחטאך', בגרסה לאבוב מיתרים

**מנדלסון** – כוראלים למקהלה ונגנים

**קורטאג** – קטעים מתוך 'סימנים, משחקים, מסרים' לשלישיית מיתרים

**באך** – כוראלים וכוראל-פרלודים למקהלה ונגנים: 'ציון שומעת את קולות שומריה', 'ישו, מקור אושרי' ועוד

**מנדלסון** – פוגות לרביעיית מיתרים

**מוצרט** - אדאג'יו ופוגה לשלישיית מיתרים

**באך -** ריצרקאר מתוך המנחה המוסיקלית, בגרסה לשישיית כלי נשיפה מעץ

**סתר** - ריצ'רקאר לרביעיית מיתרים, פרק ראשון

**באך** - קונצ'רטו ברה מינור, בגרסה לפסנתר וחמישיית מיתרים

22:30 מלון פסטורל | כניסה חופשית

**צלילים לסיומו של יום:** פנטזיות לצ'לו ופסנתר מאת שומן לצד שלישיית פסנתר מאת מוצרט או היידן, שתיבחר על ידי חברי חוג עמיתי הפסטיבל

**חמישי, 30.6.2022**

09:45 אולם ירוק | כניסה חופשית

**יצירה בפוקוס**: ד"ר עפרה יצחקי תשוחח על יצירותיהם של טורו טקמיצו ויוסף טל שתבוצענה במהלך היום

**[8] 10:30** אולם קלור | 50 ₪

**צלילי בוקר:** נגני הפסטיבל ביצירות לכלי נשיפה – מסולו ועד טריו, משלישיות מאת ויואלדי והיידן ועד ל'הורה מדורה'

**[9] 11:30** אולם בית העם I125-140 ₪

**השתקפויות V: מנגינת הלב**

**בין שוברט לסשה ארגוב**

**שוברט** - סרנדה לויולה ופסנתר

**טקמיצו** - 'ציפור במורד השביל' לויולה ופסנתר

שירי אהבה לסופרן ופסנתר: **שוברט** - גרטכן ליד הכישור, באביב; **שטרנברג** – אוהב אותך; **ארגוב** – וידוי

**שוברט** - חמישיית פסנתר 'דג השמך'

**[10] 15:00** אולם קלור I30 ₪

**קונצרט-שיחה: מאה שנה להולדת קסנאקיס**: שיחה על המלחין וביצוע יצירותיו Rebonds לכי הקשה ו'כריזמה' לקלרנית וצ'לו. בהשתתפות פרופ' ראובן סרוסי.

**17:00** אולם בית העם | כניסה חופשית

**השתקפויות VI: יצירה - בין החיים למוסיקה, עם המלחין ראובן סרוסי**

שיחה עם המלחין ראובן סרוסי וביצוע יצירותיו רון-דו לחמישיית עץ ו'מבעד לקלידים' לפסנתר

**[11] 20:00** אולם בית העם I125-140 ₪ – 70 דק'

**השתקפויות VII: התפרצות**

**בין מאהלר לאקספרסיוניסטים אחרים**

**פיאצולה –** Oblivion, בעיבוד לחמישיית כלי נשיפה מעץ

**מאהלר** - שירים מתוך 'קרן הפלאים של הנער', בעיבוד לחמישיית כלי נשיפה מעץ

**סטלה לרנר -** 'דיאלוג' לסופרן, קלרנית בס ופסנתר

**גוסטב מאהלר/ בעיבוד ארנון זימרה** - 'החיים השמיימיים' מתוך הסימפוניה הרביעית, לזמרת, קלרנית ופסנתר

**מאהלר**  - 'זכרון', בגרסה לכינור ופסנתר

**יוסף טל** - סונטה לכינור ופסנתר

**מאהלר** - אדאג'ייטו מהסימפוניה החמישית, לנבל ומיתרים

**אלמה מאהלר** - שירים לסופרן ומיתרים

**שנברג** - נוקטורן לכינור סולו, נבל, ומיתרים

**ריכרד שטראוס** - 'מחר' לסופרן, נבל, ומיתרים

**שלמה יידוב/ בעיבוד משה זורמן -** 'ימים לבנים' לסופרן, נבל, ומיתרים

22:00 מלון פסטורל | כניסה חופשית

**צלילים לסיומו של יום**: שלישיות מיתרים מאת שוברט ודוחנני

**שישי, 1.7.2022**

09:45 אולם ירוק | כניסה חופשית

**יצירה בפוקוס**: ד"ר עפרה יצחקי תשוחח על יצירותיהם של אייבס ואוסטוולסקאיה שתבוצענה במהלך היום

**[12] 10:30** אולם קלור | 50 ₪

**צלילי בוקר:** קונצרט מוסבר עם הנבלנית מרינה פרדין**,** הצצה לעולם הקסום של הנבלדרך יצירות מאת באך, דביסי ועוד

**[13] 11:30** אולם בית העם I125-140 ₪

**השתקפויות VIII: בהירות**

**בין קלאסיקה לניאו-קלאסיקה**

**מוצרט -** דיברטימנטו לשלישיית כלי עץ

**איבר -** חמישה קטעים לשלישיית כלי עץ

**ג'ופלין** - רגטיים 'סינקופות עיליות' לשלישיית כלי עץ  **היידן -** פרקי דיברטימנטו לשלישיית כלי מתכת

**פולנק**  - סונטה לשלישיית כלי מתכת

**מוצרט -** פרק שני מתוך סונטה לכינור ופסנתר ק. 378

**פרוקופייב**  - סונטה מס. 2 לכינור ופסנתר

**[14] 16:00** אולם קלור I80 ₪ – 50 דק'

**השתקפויות IX: ניגונים**

קבלת שבת בין עולם הכליזמר לאולם הקונצרטים: קטעי כליזמר מסורתיים לצד יצירות בעלות זיקה לנעימות יהודיות

**מחרוזת כליזמר לקלרנית ומיתרים, בעיבוד גלעד הראל**

**אנדרה היידו -** אטיודים על מנגינות יהודיות לקלרנית וויולה

**אמה שיפרין** – רביעיית מיתרים 'גלות'

**רוגלית ישי** – קטעי כליזמר, פנטסיה יהודית

**[15] 17:00** אולם בית העם I **60 ₪**

**סיפורים מוזיקליים לכל המשפחה: תנינים על הראש**

עם תזמורת מארש דונדורמה

**[16] 17:30** אולם קלור I30 ₪

**סרט תיעודי-מוסיקלי: צ'רלס אייבס, מוסיקה קצת אחרת**

**[17] 20:00** אולם בית העם I125-140 ₪

**השתקפויות X: ויכוחים**

**בין בטהובן למהפכנים אחרים**

**אייבס** - אינטרמצו מתוך 'הארץ השמימית'ו'ויכוחים', לרביעיית מיתרים

**בטהובן** - סונטה מס. 4 לצ'לו ולפסנתר

**אוסטוולסקאיה**  - טריו לקלרנית, כינור ופסנתר

**בטהובן** – שלישיית פסנתר 'הרוחות'

**22:00 צלילים לסיומו של יום**

מלון פסטורל כניסה חופשית

שלישיית כלי מתכת מהתזמורת הפילהרמונית הישראלית במבחר יצירות מאת באך, בטהובן, ברהמס, ועוד

**שבת, 2.7.2022**

**[18] 10:00** אולם אדום | 40 ₪

**לכל המשפחה: צלילים נוצצים**

קונצרט מוסבר עם שלישיית כלי מתכת מהתזמורת הפילהרמונית הישראלית

**10:30** אולם ירוק | כניסה חופשית

**יצירה בפוקוס:** ד"ר עפרה יצחקי תשוחח עם הקהל על שלישיית הקלרנית מאת מרדכי סתר

**[19] 12:00** אולם בית העם I125-140 ₪ – 100 דק'

**השתקפויות XI: מעמקים**

**בין ברהמס לרומנטיקנים אחרים**

**ברהמס** - שלושה כורל-פרלודים לשלישיית מתכת

**סתר** - שלישיה לקלרנית, צ'לו, ופסנתר

**ברהמס -** שלישיה לקלרנית, צ'לו, ופסנתר

**ברהמס -** סרנדה מס.1 ברה מז'ור לתשיעיה: כינור, ויולה, צ'לו, קונטרבס, חליל, שני קלרינטים, בסון וקרן יער

**לפרטים נוספים, קטעי מוסיקה, מידע וצילומים:**

**גילי אלון-ביטון 0544352353 שירלי יצחקי 0547206348**